2.3 การประกอบธุรกิจของแต่ละสายผลิตภัณฑ์

 ลักษณะผลิตภัณฑ์หรือบริการ

-   ลักษณะผลิตภัณฑ์

บริษัทฯ ดำเนินกิจการประกอบธุรกิจเป็นผู้ผลิตและจัดจำหน่ายเครื่องประดับแท้เป็นหลัก
ปัจจุบันเป็นผู้นำด้านการส่งออกเครื่องประดับอัญมณีของไทย
ซึ่งมีการกระจายฐานลูกค้าไปยังภูมิภาคที่สำคัญของโลก อันได้แก่ อเมริกาเหนือ ยุโรป และเอเชีย
บริษัทฯ มุ่งที่จะเป็น “บริษัทแบรนด์เครื่องประดับอัญมณีระดับโลก”
ซึ่งได้วางโครงสร้างการบริหารที่สมดุลประกอบด้วย 1) ด้านการผลิต
ที่ครอบคลุมแทบทุกระดับราคาสินค้า โดยกลุ่มบริษัทฯ มี 8 โรงงานใน 5 ประเทศ อันได้แก่
ประเทศไทย เวียดนาม จีน อินโดนีเซีย เยอรมันนี 2) ด้านฐานการจัดจำหน่ายที่เป็นของตนเอง
และตัวแทนจำหน่ายกระจายตามภูมิภาคที่สำคัญของทั่วโลก ได้แก่ สหรัฐอเมริกา อังกฤษ เยอรมนี
ฝรั่งเศส อิตาลี สเปน อินโดนีเชีย ญี่ปุ่น จีน เวียดนาม อินเดีย และไทย 3) ด้านการค้าปลีก
ที่มีบริษัทย่อยบริหารจัดการด้านการค้าปลีกซึ่งรวมถึงร้านค้าปลีกของบริษัทเอง
และการจัดจำหน่ายผ่านระบบแฟรนไชส์ และ 4) ด้านการพัฒนาแบรนด์และตลาดของตนเอง
ซึ่งแบรนด์ของกลุ่มบริษัท สามารถดูรายละเอียดได้ในหัวข้อ “ลักษณะการประกอบธุรกิจ”

-   สิทธิหรือข้อจำกัดการประกอบธุรกิจ

  ใบอนุญาตประกอบกิจการโรงงาน

บริษัทฯ ได้ใบอนุญาตประกอบกิจการโรงงาน จากกระทรวงอุตสาหกรรม แบ่งเป็น 2 ฉบับ ได้แก่

1. ที่ตั้งโรงงานเลขที่ 28 ซอยบางนา-ตราด 28 แขวงบางนา เขตบางนา กรุงเทพฯ 10260
ทะเบียนโรงงานเลขที่ 3-84(1) – 14/28 ประเภทโรงงานลำดับที่ 84(1) , (3) โดยบริษัทฯ
ได้แจ้งประกอบกิจการโรงงาน วันที่ 27 มิถุนาน 2528 เริ่มประกอบกิจการโรงงาน วันที่ 18
ธันวาคม 2528 เงื่อนไขการอนุญาตให้ประกอบกิจการโรงงาน และการเปลี่ยนแปลงเงื่อนไข
จะต้องปฏิบัติ คือ

- ใบอนุญาตประกอบกิจการฉบับนี้อาจถูกเพิกถอนได้
หากกรมโรงงานอุตสาหกรรมได้รับการร้องขอจากหน่วยรายการที่เกี่ยวข้อง
เนื่องจากมีการใช้อาคารโรงงานผิดประเภทจากที่ได้รับอนุญาต

- ต้องปรับปรุงอาคารโรงงานให้มีประตูเข้าออกถึงกันตามแบบแปลนที่ได้รับอนุญาต

2. ที่ตั้งโรงงานเลขที่ 333 เขตอุตสาหกรรมสุรนารี ถนนราชสีมา-โชคชัย หมู่ที่ 6
ตำบลหนองระเวียง อำเภอเมือง จังหวัดนครราชสีมา ทะเบียนโรงงานเลขที่ 3-84(1)-1/40 นม
ประเภทโรงงานลำดับที่ 84(1) ซึ่งได้แจ้งประกอบกิจการโรงงานวันที่ 25 กรกฎาคม 2540
เริ่มประกอบกิจการโรงงาน วันที่ 15 สิงหาคม 2540
เงื่อนไขการอนุญาตให้ประกอบกิจการโรงงาน และการเปลี่ยนแปลงเงื่อนไข จะต้องปฏิบัติ คือ

-ต้องมีและใช้ระบบบำบัดน้ำทิ้งที่มีขนาดและประสิทธิภาพเพียงพอที่จะปรับคุณภาพน้ำทิ้งทั้งหมดของโรงงานให้มีลักษณะเป็นไปตามประกาศกระทรวงอุตสาหกรรม
ฉบับที่ 2 (พ.ศ. 2539) ออกตามความในพระราชบัญญัติโรงงาน พ.ศ. 2535 ตลอดเวลาทำงาน

- ต้องมีและใช้ระบบขจัดฝุ่นละออง และ/หรือไอสารเคมี และ/หรือกลิ่น และ/หรือฟูม
ที่เกินขึ้นจากกรรมวิธีการผลิตที่มีขนาดและประสิทธิภาพเพียงพอ
ไม่ก่อให้เกิดเหตุเดือนร้อนหรือเป็นอันตรายต่อผู้ปฏิบัติงานและผู้อยู่อาศัยใกล้เคียง

- ต้องมีมาตรการควบคุมและป้องกันฝุ่นละออง และ/หรือกลิ่น และ/หรือเสียง
ที่เกิดขึ้นจากกรรมวิธีการผลิต
ไม่ก่อให้เกิดเหตุเดือนร้อนหรือเป็นอันตรายต่อผู้ปฏิบัติงานและผู้อยู่อาศัยใกล้เคียง

  การได้รับการส่งเสริมการลงทุน (BOI)

บริษัทฯ
ได้รับสิทธิพิเศษทางภาษีจากคณะกรรมการส่งเสริมการลงทุนภายใต้เงื่อนไขที่กำหนดบางประการ
สิทธิพิเศษดังกล่าวได้แก่

+------------------------------------+---------------+----------------+
| รายละเอียด                          |               |                |
+====================================+===============+================+
| 1. บัตรส่งเสริมเลขที่                   | 1010/2544     | 1616(2)/2553   |
+------------------------------------+---------------+----------------+
| 2. เพื่อส่งเสริมการลงทุนในกิจการ         | ผลิตเครื่องประ   | ผลิตเครื่อง       |
|                                    | ดับจากโรงงานขอ | ประดับจากโรงงาน |
|                                    | งบริษัทในเขตอุตส | ของบริษัทในเขตอุต |
|                                    | าหกรรมของบริษัท | สาหกรรมของบริษัท |
|                                    | เขตอ          | เขต            |
|                                    | ุตสาหกรรมสุรนารี | อุตสาหกรรมสุรนารี |
|                                    | จำกัด          | จำกัด           |
|                                    | จ             | จังหวัดนครราชสีมา |
|                                    | ังหวัดนครราชสีมา |                |
+------------------------------------+---------------+----------------+
| 3 สิทธิประโยชน์สำคัญที่ได้รับ              |               |                |
+------------------------------------+---------------+----------------+
|   3.1                              | 8 ปี           | 8 ปี            |
|   ไ                                |               |                |
| ด้รับยกเว้นภาษีเงินได้นิติบุคคลสำหรับกำไรสุทธ |               |                |
| ิที่ได้จากการประกอบกิจการที่ได้รับการส่งเสริม |               |                |
+------------------------------------+---------------+----------------+
|   3.2                              | ได้รับ          | ได้รับ           |
|   ได้รับลดหย่อนภาษีเงินได้นิติบุคคลสำหรับกำ  |               |                |
| ไรสุทธิจากกิจการที่ได้รับการส่งเสริมการลงทุน |               |                |
| ในอัตราร้อยละห้าสิบของอัตราปกติมีกำหนดห้าปี |               |                |
|   นับจากวันที่พ้นกำหนดได้รับยกเว้นภาษี      |               |                |
+------------------------------------+---------------+----------------+
|   3.3                              | ได้รับ          | ไม่ได้รับ         |
|   ได้รับอนุญาตให้หักเงินได้พึงประเมินจำนวน  |               |                |
| เท่ากับร้อยละห้าของรายได้จากการส่งออกที่เพ |               |                |
| ิ่มขึ้นจากปีก่อนเป็นระยะเวลาสิบปีนับแต่วันที่มีรา |               |                |
| ยได้จากการประกอบกิจการที่ได้รับการส่งเสริม |               |                |
+------------------------------------+---------------+----------------+
| 4. วันที่เริ่มใช้สิทธิตามบัตรส่งเสริม         | 1 มกราคม 2546 | ยังไม่ไ          |
|                                    |               | ด้ขอเปิดดำเนินการ |
+------------------------------------+---------------+----------------+

บริษัท คริสตอลไลน์ จำกัด ซึ่งเป็นบริษัทย่อยของบริษัทฯ
ได้รับสิทธิพิเศษทางภาษีจากคณะกรรมการส่งเสริมการลงทุน ภายใต้เงื่อนไขที่กำหนดบางประการ
สิทธิพิเศษดังกล่าวได้แก่

+------------------------------+-----------------+---------------------+
| รายละเอียด                    |                 |                     |
+==============================+=================+=====================+
| 1.  บัตรส่งเสริมเลขที่            | 5036/2547       | 1384(4)/2549        |
+------------------------------+-----------------+---------------------+
| 2.  เพื่อส่งเสริมการลงทุนในกิจการ  | ผล              | ผลิตเครื่องป           |
|                              | ิตเครื่องประดับอัญมณี | ระดับอัญมณีจากโรงงานใน |
|                              |                 | เขตอุตสาหกรรมของบริษัท |
|                              |                 | เขตอุตสาหกรรมสุรนารี   |
|                              |                 | จำกัด จังหวัดนครราชสีมา |
+------------------------------+-----------------+---------------------+
| 3.  สิทธิประโยชน์สำคัญที่ได้รับ      |                 |                     |
+------------------------------+-----------------+---------------------+
|   3.1                        | ไม่ได้รับ          | 8 ปี                 |
|   ได้รับยกเว้นภาษีเ              |                 |                     |
| งินได้นิติบุคคลสำหรับกำไรสุทธิที่ได้จาก |                 |                     |
| การประกอบกิจการที่ได้รับการส่งเสริม |                 |                     |
+------------------------------+-----------------+---------------------+
|   3.2                        | ไม่ได้รับ          | ได้รับ                |
|   ได้รับลดหย่อนภาษีเง            |                 |                     |
| ินได้นิติบุคคลสำหรับกำไรสุทธิจากกิจกา |                 |                     |
| รที่ได้รับการส่งเสริมการลงทุนในอัตรา |                 |                     |
| ร้อยละห้าสิบของอัตราปกติมีกำหนดห้าปี |                 |                     |
|                              |                 |                     |
|  นับจากวันที่พ้นกำหนดได้รับยกเว้นภาษี |                 |                     |
+------------------------------+-----------------+---------------------+
|   3.3                        | ไม่ได้รับ          | ได้รับ                |
|                              |                 |                     |
|  ได้รับยกเว้นอากรขาเข้าสำหรับเครื่อ |                 |                     |
| งจักรตามที่คณะกรรมการพิจารณาอนุมัติ |                 |                     |
+------------------------------+-----------------+---------------------+
|   3.4                        | ได้รับสำหรับ       | ได้รับเป็นระยะเวลา 5 ปี |
|                              | ระยะเวลาตั้งแต่วันที่ | นับตั้งแต่วันนำเข้าวันแรก  |
| ได้รับยกเว้นอากรขาเข้าสำหรับวัตถุดิบ | 21 กรกฎาคม 2547 |                     |
| และวัสดุจำเป็นที่ต้องนำเข้าจากต่างปร | ถึง 20 กรกฎาคม   |                     |
| ะเทศเพื่อใช้ในการผลิตเพื่อการส่งออก | 2551            |                     |
|                              | และได           |                     |
|                              | ้รับการขยายเวลากา |                     |
|                              | รได้รับสิทธิเพิ่มจนถึง |                     |
|                              | 20 กรกฎาคม 2555 |                     |
+------------------------------+-----------------+---------------------+
| 4.  วันที่เริ่มใช้สิทธิตามบัตรส่งเสริม  | 25 พฤษภาคม 2547 | ยังไม่ได้ขอเปิดดำเนินการ |
+------------------------------+-----------------+---------------------+

  สิทธิอื่นๆ

ในปี 2529 บริษัทได้รับอนุมัติให้จัดตั้ง คลังสินค้าทัณฑ์บน (Bonded
Warehouse)ประเภทโรงผลิตสินค้าจากกรมศุลกากรทำให้บริษัทสามารถนำเข้าทองคำแท่งและวัตถุดิบอื่นๆ
จากต่างประเทศได้เองภายใต้การอนุญาตจากกระทรวงการคลัง
โดยได้รับสิทธิพิเศษในการยกเว้นภาษีอากรขาเข้า

บริษัทฯ ได้รับคัดเลือกให้เป็นผู้ประกอบการค้าระหว่างประเทศระดับบัตรทอง (GOLD CARD) เลขที่
009/2542 จากกรมศุลกากร ซึ่งบริษัทได้รับเกียรติบัตรเมื่อวันที่ 14 กุมภาพันธ์ 2543 ณ
กรมศุลกากร ได้รับสิทธิพิเศษดังนี้

-   สิทธิพิเศษในการนำของเข้า

  - ให้ผ่านการตรวจสอบใบขนสินค้าโดยไม่ต้องตรวจสอบพิธีการ (GREEN LINE) ของระบบ EDI

  - ให้ตัดบัญชีสินค้าสำหรับเรือ (MANIFEST) ภายหลังการปล่อยของ

  - ได้รับงดเว้นการตรวจของจากเจ้าหน้าที่ศุลกากร เว้นแต่การสุ่มตรวจ

-   สิทธิพิเศษในการส่งของออก

- ให้ผ่านการตรวจสอบใบขนสินค้าโดยไม่ต้องตรวจสอบพิธีการ (GREEN LINE) ของระบบ EDI

- ได้รับงดเว้นการตรวจของจากเจ้าหน้าที่ศุลกากร เว้นแต่การสุ่มตรวจ

-   สิทธิพิเศษในการคืนอากรหรือการชดเชยค่าภาษีอากร
    ได้รับอนุมัติการคืนอากรหรือชดเชยค่าภาษีอากรทันทีที่ยื่นคำร้องขอ

-   สิทธิอื่นๆ อันจะพึงมีในอนาคตตามที่อธิบดีประกาศกำหนด

บริษัทฯ ได้รับการจัดระดับให้เป็นผู้ประกอบการส่งออกที่ดี ตั้งแต่เดือนภาษีกันยายน 2552 เป็นต้นมา
ถึง เดือนภาษีสิงหาคม 2554 โดยสิทธิประโยชน์ได้รับการคืนภาษีมูลค่าเพิ่มภายใน 15
วันนับแต่วันที่ยื่นแบบแสดงรายการภาษีมูลค่าเพิ่มผ่านเครือข่ายอินเตอร์เน็ต ได้รับบริการที่ดี
และการอำนวยความสะดวกในการติดต่อราชการรวมทั้งข้อมูลเกี่ยวกับภาษีมูลค่าเพิ่ม และภาษีอื่นๆ

บริษัทฯ ได้รับการยกเว้นภาษีมูลค่าเพิ่มการนำเข้าหรือการขาย อัญมณี ทองคำขาว ทองขาว เงิน
และ พาลาเดียม ตามประกาศอธิบดีกรมสรรพากรฯ ลงวันที่ 10 เมษายน 2546

 การตลาดและภาวะการแข่งขัน

-   การทำการตลาดของผลิตภัณฑ์

สำหรับปี 2553 ยังคงเป็นปีที่ 3
ติดต่อกันนับจากการชะลอตัวของเศรษฐกิจโดยโดยเฉพาะปัญหาความรุนแรงมาจากวิกฤติหนี้ในสหภาพยุโปส่งผลให้ค่าเงินยูโรมีความผันผวนและอ่อนค่าเป็นอย่างมาก
อีกทั้งการแก้ปัญหาวิกฤติเศรษฐกิจในสหรัฐอเมริกาก็ยังไม่ประสบความสำเร็จดังเห็นได้จากกำลังการบริโภคยังคงถดถอย
อัตราการว่างงานยังอยู่ในระดับที่สูง การขาดดุลการค้ายังคงมีต่อเนื่อง
แต่ด้วยการวางรากฐานที่มั่นคงของบริษัทฯ ทำให้บริษัทฯ
สามารถดำเนินธุรกิจโดยกลยุทธ์ที่สำคัญของบริษัทฯ คือ
การรักษาฐานลูกค้าเดิมที่มีอยู่จากการรับจ้างผลิตและออกแบบ
การขยายตลาดหรือช่องทางการจัดจำหน่ายใหม่ และการทำตลาดสินค้าแบรนด์ของบริษัทฯ เอง
ด้วยศูนย์ออกแบบและพัฒนาผลิตภัณฑ์ของตนเอง หรือแบรนด์ที่บริษัทได้รับสิทธิในการจัดจำหน่าย

ในด้านการรักษาฐานลูกค้าเดิมนั้น บริษัทฯ
ยังคงปรับกลยุทธ์การดำเนินธุรกิจโดยผลิตเครื่องประดับเงินมากขึ้นเพื่อปรับตัวตามสภาวะความต้องการเครื่องประดับทองที่ลดลงจากสภาวะราคาทองคำปรับตัวสูงขึ้นอย่างต่อเนื่อง
โดยบริษัทฯ ได้ปรับสัดส่วนการผลิตเครื่องประดับทองต่อเครื่องประดับเงินเป็น 20:80
ซึ่งการผลิตเครื่องประดับเงินมากขึ้นนี้เป็นผลให้บริษัทฯ
ยังคงสามารถรักษาฐานลูกค้าเดิมในประเทศสหรัฐอเมริกาและในทวีปยุโรปได้

จากการที่บริษัทฯ มุ่งที่จะเป็น “บริษัทแบรนด์เครื่องประดับอัญมณีระดับโลก (World Class
Jewelry Brand Company)”
ดังนั้นกลยุทธ์ทางธุรกิจที่จะมุ่งเน้นต่อไปในระยะยาวคือการพัฒนาแบรนด์ของตนเองให้อยู่ในระดับสากล
(Own Brand Manufacturing: OBM)
และการรักษาความสัมพันธ์ทางธุรกิจกับคู่ค้าซึ่งมีแบรนด์เป็นของตนเอง (Original Design
Manufacturing: ODM)

OWN BRAND MANUFACTURING: OBM

ปัจจุบันแพรนด้าแบ่งการพัฒนาแบรนด์ของตนเอง (Own Brand Manufacturing: OBM) ออกเป็น
2 กลุ่ม ประกอบด้วยกลุ่มสินค้ามูลค่าสูง (Precious Product) และกลุ่มสินค้าไลฟ์สไตล์
(Lifestyle Product) โดยมีการพัฒนาที่สำคัญดังนี้

-   กลุ่มสินค้ามูลค่าสูง (Precious Product)

Prima Gold เป็นเครื่องประดับทองคำแท้ 99.9%
จัดจำหน่ายผ่านรูปแบบการมีร้านค้าและเคาน์เตอร์ของตนเอง (Own Flagship Shop &
Counters) การค้าส่งให้แก่ร้านค้าปลีกที่เป็นผู้ลงทุนเอง (Independent Retailer)
และจัดจำหน่ายผ่านระบบการให้สิทธิจัดจำหน่าย (Franchise) ในต่างประเทศ
ตลาดสำคัญคือประเทศไทย อินโดนีเซีย ดูไบ โอมาน อียิปต์ ฟิลิบปินส์ มาเลเซีย และอินเดีย
โดยเฉพาะตลาดอินโดนีเซียและอินเดียเป็นตลาดที่มีศักยภาพในการเติบโตเป็นอย่างมาก

Prima Art เป็นงานหัตถศิลป์ทองคำ 99.9%
จัดจำหน่ายผ่านเคาน์เตอร์ของตนเองตามห้างสรรพสินค้าชั้นนำในประเทศไทย
และการค้าส่งให้แก่ร้านค้าปลีกที่เป็นผู้ลงทุนเอง (Independent Retailer) ในประเทศอินเดีย
โดยในปี 2553 ได้เพิ่มจุดจำหน่ายเป็นมากกว่า 2,000 แห่งในอินเดีย

H.Gringoire เป็นเครื่องประดับทองคำ 18K ฝังพลอยสี สไตล์ยุโรป
วางจำหน่ายในร้านค้าเครื่องประดับระดับกลาง-สูง ในประเทศฝรั่งเศส
ได้มีการปรับรูปลักษณ์แบรนด์ให้มีความโดดเด่น ทันสมัยยิ่งขึ้น

-   กลุ่มสินค้าไลฟ์สไตล์ (Lifestyle Product)

Caï เป็นเครื่องประดับเงินแฟชั่น จัดจำหน่ายผ่านการค้าส่งให้แก่ร้านค้าปลีกที่เป็นผู้ลงทุนเอง
(Independent Retailer) และร้านค้าปลีกเครือข่าย (Chain Store) ในยุโรป โดยในปี
2553 คอลเล็คชั่นเครื่องประดับสำหรับบุรุษ ได้ผลตอบรับจากตลาดเป็นอย่างดี
ปัจจุบันมีจุดจำหน่ายมากกว่า 400 แห่งในยุโรป

Merii เป็นเครื่องประดับเงินแฟชั่น จัดจำหน่ายผ่านการค้าส่งให้แก่ร้านค้าปลีกที่เป็นผู้ลงทุนเอง
(Independent Retailer) และร้านค้าปลีกเครือข่าย (Chain Store) ในเยอรมนี
เนเธอร์แลนด์ โดยเฉพาะตลาดเยอรมนีเป็นตลาดที่มีศักยภาพในการเติบโตเป็นอย่างมาก
ปัจจุบันมีจุดจำหน่ายมากกว่า 450 แห่งในยุโรป

Esse เป็นเครื่องประดับเงินฝังมาร์คาไซต์
จัดจำหน่ายผ่านรูปแบบการมีร้านค้าและเคาน์เตอร์ของตนเอง (Own Flagship Shop and
Counters) ในห้างสรรพสินค้าชั้นนำของจีน ได้ขยายจุดจำหน่ายเป็น 13 สาขาในเสินเจิ้น

Baldessarini เป็นแบรนด์แฟชั่นบุรุษชั้นสูง ซึ่งกลุ่มบริษัทฯ
ได้รับสิทธิในการผลิตและจัดจำหน่ายเครื่องประดับ ได้ผลตอบรับจากตลาดยุโรปเป็นอย่างดี
ปัจจุบันมีจุดจำหน่ายมากกว่า 200 แห่ง

ORIGINAL DESIGN MANUFACTURING: ODM

อีกทั้งแพรนด้าก็ยังคงรักษาฐานลูกค้าเดิมและเปิดตลาดใหม่อย่างต่อเนื่องในส่วนการผลิตและการออกแบบสินค้าร่วมกับลูกค้า
(Original Design Manufacturing: ODM) ซึ่งมีลูกค้าในประเทศต่างๆ อันได้แก่
ประเทศเยอรมนี ออสเตรเลีย อังกฤษ ฝรั่งเศส สเปน อิตาลี สหรัฐอเมริกา ญี่ปุ่น
โดยมีช่องทางการจัดจำหน่ายที่หลากหลาย ซึ่งประกอบด้วย โทรทัศน์ (TV) ห้างสรรพสินค้า
ร้านค้าปลีกเครือข่าย (Chain Store) และ Mail Order / Catalogues

สำหรับปี 2554
แพรนด้ายังคงนโยบายในการรักษาลูกค้าเดิมที่มีศักยภาพในการเติบโตทั้งในตลาดสหรัฐอเมริกา
กลุ่มสหภาพยุโรป รวมทั้งจะมีการเปิดตลาดใหม่อันได้แก่ รัสเซีย
ซึ่งเป็นตลาดที่มีศักยภาพในการเติบโตอย่างก้าวกระโดด
โดยบริษัทมีความเชื่อมั่นว่าการกระจายความเสี่ยงทางการตลาดไปยังส่วนภูมิภาคที่สำคัญของโลก
อันประกอบด้วย สหรัฐอเมริกา สหภาพยุโรป และเอเชีย
สามารถจะรักษาความมีเสถียรภาพในการเติบโตระยะยาวให้แก่กิจการ

เพื่อสานต่อวิสัยทัศน์ที่จะมุ่งสู่การเป็นบริษัทแบรนด์เครื่องประดับอัญมณีระดับโลก โดยอาศัยป
ระสบการณ์และความชำนาญในการผลิตและจัดจำหน่ายเครื่องประดับมากกว่า 30 ปี
ผสานกับความเข้าใจตลาดเครื่องประดับในปัจจุบัน กลุ่มบริษัท
แพรนด้าได้มุ่งเน้นการทำตลาดแบรนด์ของตนเอง (Own Brands)
และแบรนด์ที่บริษัทได้รับสิทธิในการผลิตและการจัดจำหน่าย (Licensed Brands)
มาอย่างต่อเนื่องโดยบริษัทฯ และ บริษัมในเครือ ได้ร่วมพัฒนาแบรนด์ที่มีเอกลัษณ์ที่แตกต่างกัน
เพื่อสนองตอบความต้องการของลูกค้าในแต่ละกลุ่ม

ปัจจุบันบริษัทฯ มีแบรนด์ที่เป็นที่รู้จักในแต่ละตลาดเปาหมายทั้งสิ้น 12 แบรนด์หลัก
วางจำหน่ายในหลายประเทศทั่วโลก โดยในปี 2553 บริษัทฯ มีจุดจำหน่าย (Points of Sale)
ของสินค้าแบรนด์ในยุโปร 2,035 แห่ง เอเชียแปซิฟิก 2,614 แห่ง ตะวันออกกลาง 42 แห่ง
แอฟริกา 6 แห่ง รวมั้งสิ้น 4,697 แห่ง

  แผนที่แสดงจำนวนจุดจำหน่ายตราสินค้าของกลุ่มบริษัท บมจ. แพรนด้า จิวเวลรี่

  และตราสินค้าที่กลุ่มบริษัทได้รับสิทธิจัดจำหน่าย

  []

หมายเหตุ: จำนวนจุดจำหน่าย (Points of sale) หมายถึง
จำนวนของสถานที่วางจำหน่ายตราสินค้าของกลุ่มบริษัทฯ และตราสินค้าที่กลุ่มบริษัทฯ
ได้รับสิทธิจัดจำหน่าย ซึ่งครอบคลุมถึงร้านค้าปลีกของกลุ่มบริษัทฯ เอง ห้างสรรพสินค้า
ร้านค้าปลีกที่เป็นตัวแทนจำหน่าย และร้านจำหน่ายสินค้าอัญมณีและเครื่องประดับ

ลูกค้าเป้าหมาย

สำหรับปี 2553 บริษัทฯ วางแผนจะรุกตลาดมากยิ่งขึ้น โดยเฉพาะในจีน อินเดีย และยุโรป
โดยแบรนด์ Prima Gold มีแผนที่จะเริ่มทำการตลาดอย่างเต็มรูปแบบมากขึ้นในอินเดีย แบรนด์
Esse จะเพิ่มการขยายสาขาในเสินเจิ้น และเมืองหลักที่มีศักยภาพของจีน ส่วนแบรนด์
Baldessarini จะรุกตลาดยุโรปอย่างเต็มรูปแบบมากขึ้น
โดยมีเป้าหมายที่ร้านค้าเครื่องประดับระดับสูง นอกจากนี้บริษัทฯ
จะยังคงกลยุทธ์การรักษาฐานลูกค้าเดิมในตลาดอเมริกาและยุโรปซึ่งยังคงเป็นตลาดหลักที่สำคัญอย่างต่อเนื่อง

การจำหน่ายและช่องทางการจำหน่าย

บริษัทฯ และบริษัทย่อย มีรายได้จากการขายในปี 2553 จำนวน 4,056 ล้านบาท
แบ่งเป็นสัดส่วนการจำหน่ายในประเทศและส่งออกไปจำหน่ายต่างประเทศดังนี้ :-

  ------------------------------------ -------------------- --------------
                                       ล้านบาท               %

  รายได้จากการส่งออก                     3,376                83.23

  รายได้จากการขายในประเทศ               680                  16.77

  รวมทั้งสิ้น                              4,056                100
  ------------------------------------ -------------------- --------------

บริษัทฯ สัดส่วนการจำหน่ายจากยอดขาย ปี 2553

  %

  -------------------------------------------------------- --------------
  1. ขายผ่านบริษัทย่อย                                         47.96

  2. ขายตรง                                                51.45

  4. ขายผ่านสิทธิจัดจำหน่าย (Franchise)                         0.59

                                                           100
  -------------------------------------------------------- --------------

รายละเอียดของสัดส่วนการจำหน่ายของบริษัทฯ ดังนี้

-   ขายผ่านบริษัทย่อย

บริษัทฯ มีบริษัทย่อย เป็นฐานการจัดจำหน่าย และค้าปลีก
รวมถึงการจัดจำหน่ายผ่านระบบแฟรนซ์ไชส์ จำนวน 9 บริษัท คือ

-   สหรัฐอเมริกา Pranda North America, Inc.

-   ฝรั่งเศส H. Gringoire s.a.r.l.

-   อังกฤษ Pranda UK Ltd.

-   เยอรมนี Pranda & Kroll GmbH Co. KG

-   อินเดีย Pranda Jewelry Pvt. Ltd.

-   อินโดนีเซีย P.T. Pranda SCL

-   จีน Guangzhou Pangda Zhubao Shoushi Youxian Gongsi

  หรือ Pranda (Guangzhou) Co., Ltd.

-   เวียดนาม Pranda Vietnam Co., Ltd.

-   อินโดนีเซีย P.T. Pranda SCL

-   ไทย บจก. พรีม่าโกลด์ อินเตอร์เนชั่นแนล

    -   ขายตรง (Direct Shipment)

บริษัทฯ จัดจำหน่ายตรงไปยังลูกค้าในประเทศต่าง ๆ ทั่วโลก ได้แก่ สหรัฐอเมริกา อังกฤษ
เยอรมนี ฝรั่งเศส อิตาลี สเปน อินโดนีเชีย ญี่ปุ่น จีน เวียดนาม อินเดีย และไทย

ลักษณะของลูกค้า สามารถแบ่งตามประเภทของกิจการได้ดังนี้

  1) กลุ่มที่ขายทาง Cable TV รวมถึงที่ผ่าน E - Commerce

2)  กลุ่มที่ขายผ่าน Catalogue

3)  กลุ่มผู้ผลิตที่มีแบบของตัวเอง

  4) กลุ่ม Department Stores

  5) กลุ่ม Chain Stores

-   สภาพการแข่งขันภายในอุตสาหกรรม

สำหรับปี 2553 กลุ่มสินค้าอัญมณีและเครื่องประดับส่งออกเป็นอันดับที่ 3 ของประเทศไทย
มีมูลค่าส่งออก 11,652 ล้านเหรียญสหรัฐฯ ขยายตัว 19.4% เทียบกับปีที่ผ่านมา
แต่หากพิจารณาเฉพาะเครื่องประดับแท้มีมูลค่าการส่งออก 3,122 ล้านเหรียญสหรัฐฯ ขยายตัว
25.3% เทียบกับปีที่ผ่านมา ประกอบด้วยการส่งออกเครื่องประดับเงิน 1,305 ล้านเหรียญสหรัฐฯ
เพิ่มขึ้น 36.4% กลุ่มเครื่องประดับทองมีมูลค่าส่งออก 1,620 ล้านเหรียญสหรัฐฯ เพิ่มขึ้น 16.7%
มูลค่าส่งออกที่เหลือเป็นโลหะมีค่าอื่นๆ

ตลาดหลักของการส่งออกเครื่องประดับแท้ของประเทศไทยประกอบด้วย
สหรัฐอเมริกามีมูลค่าการส่งออก 918 ล้านเหรียญสหรัฐฯ เติบโต 32.4% ฮ่องกงมีมูลค่าการส่งออก
361 ล้านเหรียญสหรัฐฯ เติบโต 33.0% เยอรมนีมีมูลค่าการส่งออก 180 ล้านเหรียญสหรัฐฯ
เติบโต 18.0% และสหราชอาณาจักรมีมูลค่าการส่งออก 166 ล้านเหรียญสหรัฐฯ หดตัวลดลง 1.8%

ตลาดหลักของการส่งออกเครื่องประดับแท้ประเภทกลุ่มทองคำของประเทศไทยประกอบด้วย
สหรัฐอเมริกามีมูลค่าการส่งออก 378 ล้านเหรียญสหรัฐฯ เติบโต 41.3% ฮ่องกงมีมูลค่าการส่งออก
308 ล้านเหรียญสหรัฐฯ เติบโต 25.1% อิตาลีมีมูลค่าการส่งออก 141 ล้านเหรียญสหรัฐฯ
คิดเป็นการเติบโต 10.0% และอินเดียมีมูลค่าการส่งออก 91 ล้านเหรียญสหรัฐฯ เติบโต 189.5%

ตลาดหลักของการส่งออกเครื่องประดับแท้ประเภทกลุ่มเงินของประเทศไทยประกอบด้วย
สหรัฐอเมริกามีมูลค่าการส่งออก 525 ล้านเหรียญสหรัฐฯ เติบโต 32.3%
เยอรมนีมีมูลค่าการส่งออก 109 ล้านเหรียญสหรัฐฯ เติบโต 19.0% ออสเตรเลียมีมูลค่าการส่งออก
95 ล้านเหรียญสหรัฐฯ คิดเป็นการเติบโต 15.9% และสหราชอาณาจักรมีมูลค่าการส่งออก 74
ล้านเหรียญสหรัฐฯ เติบโต 4.0%

กล่าวโดยสรุปการส่งออกเครื่องประดับแท้ของประเทศไทยยังคงพึ่งพาตลาดประเภทกลุ่มพัฒนาแล้วอันได้แก่
สหรัฐอเมริกา ยุโรป เป็นหลัก อย่างไรก็ดีตลาดที่น่าสนใจและติดตามเป็นอย่างมาก
คือตลาดฮ่องกงที่มีมูลค่าสูงและยังคงมีการเติบโตเป็นอย่างมาก
รวมถึงตลาดอินเดียที่มีการเติบโตอย่างก้าวกระโดด

ผลจากวิกฤตการทางเศรษฐกิจที่เกิดขึ้นทั้งในสหรัฐอเมริกาและอีกหลายประเทศทั่วโลกในช่วง 2-3
ปีที่ผ่านมา ส่งผลต่อกำลังซื้อของประชากรในประเทศที่เป็นตลาดสำคัญ
โดยเฉพาะในสหรัฐอเมริกาและยุโรป ทำให้ภาพรวมตลาดเครื่องประดับแท้ในปี 2553
มีมูลค่าส่งออกลดลง โดยการส่งออกเครื่องประดับแท้ของประเทศไทยในปี 2552 มีมูลค่ารวม
2,492 ล้านเหรียญสหรัฐฯ ลดลง 12.52% เมื่อเทียบกับปี 2551 ซึ่งมีมูลค่า 2,849
ล้านเหรียญสหรัฐ โดยมีส่วนสำคัญมาจากยอดส่งออกเครื่องประดับทองที่ลดลง โดยในปี 2552
มีมูลค่าส่งออกรวม 1,389 ล้านเหรียญสหรัฐฯ ลดลง 24.46%
ขณะที่กลุ่มเครื่องประดับเงินมีมูลค่าส่งออกเพิ่มขึ้น 11.12% เป็นมูลค่าส่งออก 956
ล้านเหรียญสหรัฐฯ

อย่างไรก็ตาม การส่งออกอัญมณีและเครื่องประดับนับว่ามีบทบาทสำคัญมากต่อประเทศไทย
โดยการส่งออกสินค้าอัญมณีและเครื่องประดับครองอันดับที่ 3 ของการส่งออกของประเทศไทย
มูลค่าส่งออกในปี 2552 รวม 9,762 ล้านเหรียญสหรัฐฯ มีอัตราเติบโต 18.04%
นอกจากนี้รัฐบาลยังให้ความสำคัญเป็นอย่างมากกับอุตสาหกรรมอัญมณีและเครื่องประดับโดยพิจารณาได้จากการยกเว้น
VAT ให้แก่พลอยนำเข้าทั้งนี้เพื่อส่งเสริมให้ประเทศไทยเป็นศูนย์กลางการค้าพลอยระดับโลก
รวมถึงการส่งเสริมให้ภาคเอกชนเปิดตลาดใหม่ และการให้สินเชื่อพิเศษแก่อุตสาหกรรมฯ
ด้วยการสนับสนุนจากภาครัฐ และภาคเอกชนที่มีศักยภาพในการแข่งขัน
จึงมีความมั่นใจได้ว่าอุตสาหกรรมฯนี้สามารถเติบโตในระยะยาวได้อย่างต่อเนื่อง

 

-   แนวโน้มภาวะอุตสาหกรรมและสภาพการแข่งขันในอนาคต

อุตสาหกรรมอัญมณีและเครื่องประดับของประเทศไทยพึ่งพาการส่งออกไปยังต่างประเทศเป็นหลัก
ดังนั้นอุตสาหกรรมนี้จึงมีความเกี่ยวโยงกับเศรษฐกิจโลกอย่างหลีกเลี่ยงมิได้
โดยเฉพาะเศรษฐกิจของสหรัฐอเมริกาและสหภาพยุโรป
ซึ่งกล่าวได้ว่าหากสหรัฐอเมริกาและสหภาพยุโรปมีการขยายตัวทางเศรษฐกิจจะส่งผลให้การส่งออกของอุตสาหกรรมเติบโตไปในทิศทางเดียวกัน
อย่างไรก็ตามนับตั้งแต่เกิดวิกฤตซับไพร์มในสหรัฐอเมริกาตามมาด้วยวิกฤติการเงินในสหภาพยุโรป
ส่งผลให้การขยายตัวการส่งออกของอุตสาหกรรมนี้ชะลอตัวลงอย่างมีนัยสำคัญ

อีกทั้งยังพบว่ามีปัจจัยเสี่ยงเพิ่มขึ้นในภาคการส่งออกของประเทศไทย
เนื่องจากอัตราแลกเปลี่ยนเงินบาทเทียบกับทั้งดอลล่าร์สหรัฐ
ปอนด์สเตอร์ริงและยูโรกลับแข็งค่าขึ้นอย่างต่อเนื่องเทียบกับคู่ค้าในเอเชียด้วยกันทำให้ความสามารถในการแข่งขันของประเทศไทยในตลาดโลกลดลงตามลำดับ

นอกจากนี้ความผันผวนของราคาทองคำและราคาเนื้อเงินซึ่งเป็นวัตถุดิบหลักในการผลิตสินค้าเครื่องประดับอัญมณีปรับตัวเพิ่มขึ้นเป็นอย่างมากและมีความผันผวนอย่างรุนแรงนั้นซึ่งเป็นปัจจัยเสี่ยงที่ส่งผลกระทบต่อผลการดำเนินงานของอุตสาหกรรมเครื่องประดับอัญมณี

อย่างไรก็ตาม แม้มีปัจจัยเสี่ยงมากมายที่ส่งผลกระทบต่ออุตสาหกรรมอัญมณีและเครื่องประดับ
แต่อุตสาหกรรมนี้ยังคงมีอัตราการเติบโตต่อเนื่องจากปีก่อนซึ่งสะท้อนให้เห็นถึงความสามารถในการแข่งขันของอุตสาหกรรมฯได้เป็นอย่างดี
โดยพิจารณาได้จากการส่งออกปี 2553
อุตสาหกรรมอัญมณีและเครื่องประดับส่งออกมีมูลค่าการส่งออก 11,652 ล้านเหรียญสหรัฐฯ
คิดเป็นอัตราการเติบโต 19.4% จากปี 2552 ที่มีมูลค่าการส่งออก 9,761 ล้านเหรียญสหรัฐฯ
และเป็นสินค้าส่งออกอันดับที่ 3
ของประเทศไทยรองจากสินค้าประเภทเครื่องคอมพิวเตอร์อุปกรณ์และส่วนประกอบ
รถยนต์อุปกรณ์และส่วนประกอบ ตามลำดับ โดยมูลค่าการส่งออกสินค้าอัญมณีและเครื่องประดับในปี
2553 คิดเป็นสัดส่วนร้อยละ 6.0 ของมูลค่าการส่งออกรวมของประเทศไทย

จากการที่อุตสาหกรรมนี้มีโครงสร้างด้านการพัฒนาแรงงานฝีมือจำนวนมากเพื่อสร้างมูลค่าเพิ่มในทางเศรษฐกิจเป็นหลักจึงส่งผลให้รัฐบาลสนับสนุนอุตสาหกรรมนี้เป็นอย่างยิ่งโดยพิจารณาได้จากการยกเว้น
VAT ให้แก่วัตถุดิบหลักอันได้แก่ ทองคำ เนื้อเงิน
และล่าสุดคือพลอยนำเข้าทั้งนี้เพื่อส่งเสริมให้ประเทศไทยเป็นศูนย์กลางการค้าพลอยระดับโลก
รวมถึงการส่งเสริมให้ภาคเอกชนเปิดตลาดใหม่ และการให้สินเชื่อพิเศษแก่อุตสาหกรรมฯ
ด้วยการสนับสนุนจากภาครัฐ และภาคเอกชนที่มีศักยภาพในการแข่งขัน
จึงมีความมั่นใจได้ว่าอุตสาหกรรมฯนี้สามารถรักษาความสามารถในการแข่งขันในตลาดโลกได้และเติบโตได้อย่างต่อเนื่องในระยะยาว

นอกจากนี้หากพิจารณาจากข้อมูลการส่งออกย้อนหลังไปประมาณ 5 ปี
จะพบว่าอุตสาหกรรมนี้มีการเติบโตเกินกว่า 10% ต่อปีมาเสมอ
นั่นย่อมสะท้อนให้เห็นว่าอุตสาหกรรมอัญมณีและเครื่องประดับของประเทศไทยมีความสามารถในการแข่งขันกับประเทศคู่แข่งได้เป็นอย่างดี

ปัจจุบันอุตสาหกรรมอัญมณีและเครื่องประดับของไทยมีคู่แข่งที่สำคัญได้แก่ จีน และอินเดีย
ซึ่งผลิตสินค้าประเภทแรงงานฝีมือเช่นเดียวกับประเทศไทย
อย่างไรก็ดีในปัจจุบันจีนและอินเดียยังคงมีข้อจำกัดในเรื่องคุณภาพสินค้าเมื่อเปรียบเทียบกับไทย
แต่จีนมีการพัฒนาอย่างรวดเร็วในเรื่องการพัฒนาสินค้าโดยใช้เครื่องจักร
ดังนั้นอุตสาหกรรมนี้ไทยต้องมุ่งเน้นพัฒนาผลิตสินค้าคุณภาพระดับกลางสูงโดยใช้แรงงานฝีมือเป็นหลัก
และพัฒนาแบรนด์ของตนเองให้อยู่ในระดับสากลมากยิ่งขึ้น
ทั้งนี้เพื่อรักษาความสามารถในการแข่งขันในระยะยาว

ประการสุดท้ายวัตถุดิบที่นำมาใช้ในการผลิตเครื่องประดับอัญมณีมีแนวโน้มที่จะเปลี่ยนทิศทางจากความนิยมในสินค้าเครื่องประดับประเภททองคำมาเป็นสินค้าเครื่องประดับประเภทเงิน
เนื่องมาจากทองคำมีราคาสูงเมื่อเทียบกับเนื้อเงินและยังคงมีการปรับตัวขึ้นอย่างต่อเนื่องภายใต้ภาวะเศรษฐกิจโลกที่เปราะบาง
ซึ่งพิจารณาได้จากปี 2553 การส่งออกเครื่องประดับเงินมีอัตราการเติบโต 36.4%
ในขณะที่เครื่องประดับทองมีอัตราการเติบโต 16.7%

-   จำนวนและขนาดของคู่แข่งขัน ส่วนแบ่งตลาด ความยากและง่าย

เนื่องจากเป็นอุตสาหกรรมที่ต้องใช้เงินทุนจำนวนมาก และใช้ประสบการณ์ยาวนาน
รวมทั้งการสร้างสัมพันธ์ที่ดีกับลูกค้าอย่างต่อเนื่อง
ดังนั้นการเข้ามาเป็นผู้ประกอบการที่มีศักยภาพในอุตสาหกรรมนี้อาจทำได้ยาก ตัวอย่างเช่น
ลูกค้าที่ขายผ่าน TV เป็นลูกค้าที่มีความต้องการในการสั่งปริมาณมากและต้องเป็นสินค้าที่มีคุณภาพ
แต่มีบริษัทผู้ผลิตจำนวนน้อยรายในโลกที่สามารถผลิตได้ตามความต้องการของลูกค้ากลุ่มนี้
ซึ่งบริษัทก็ได้รับคำสั่งซื้อจากลูกค้าที่ขายผ่าน TV อย่างสม่ำเสมอ เนื่องจากมีราคาเหมาะสม
และควบคุมคุณภาพให้คงที่ได้ตามแบบที่ลูกค้ากำหนด

อำนาจต่อรองของผู้ซื้อและผู้ขาย

บริษัทมีนโยบายกระจายความเสี่ยงโดยขายสินค้าไปยังประเทศต่าง ๆ ทั่วโลก
เพื่อไม่เป็นการยึดติดกับตลาดใดตลาดหนึ่งและจะไม่ขายให้ลูกค้ารายใดเกิน 30%
ซึ่งเป็นการลดความเสี่ยงและเพิ่มอำนาจการต่อรองให้กับบริษัท
เพราะไม่จำเป็นต้องผูกมัดกับบริษัทใดบริษัทหนึ่ง

+-------------------+--------------+--------------+--------+-----------+
| ประเภทสินค้าของบริษัท | จำนวน &      |              | ส่วนแบ  | ค         |
|                   | ขนาดของคู่แข่ง  |              | ่งตลาดข | วามยาก/ง่า |
|                   |              |              | องบริษัท | ยของการมีค |
|                   |              |              |        | ู่แข่งรายใหม่ |
+-------------------+--------------+--------------+--------+-----------+
|                   | ในประเทศ     | ต่างประเทศ    |        |           |
+-------------------+--------------+--------------+--------+-----------+
| - เครื่องประดับทอง   | แทบไม่มี / ต่ำ  | น้อยราย /     | สูง     | ยาก       |
| 24 K              |              | ปานกลาง      |        |           |
|                   | ปานกลาง /    |              | สูง     | ยาก –     |
| - เครื่องประดับอัญมณี  | ปานกลาง      | น้อย /        |        | ปานกลาง   |
|                   |              | ปานกลาง      | ป      |           |
| ระดับกลุ่มราคากลาง - | ปานกลาง /    |              | านกลาง | ง่าย       |
| สูง                | ใหญ่          | มาก / ใหญ่    |        |           |
|                   |              |              | ป      | ปานกลาง   |
| - เครื่องประดับอัญมณี  | มาก /        | ปานกลาง /    | านกลาง |           |
|                   | ปานกลาง      | ปานกลาง      |        |           |
| ระดับกลุ่มราคากลาง - |              |              |        |           |
| ล่าง               |              |              |        |           |
|                   |              |              |        |           |
| - เครื่องประดับเงิน   |              |              |        |           |
+-------------------+--------------+--------------+--------+-----------+

หมายเหตุ : เป็นข้อมูลจากผู้บริหารของบริษัท

1.  เกณฑ์ในการกำหนดความยาก/ง่ายของการมีคู่แข่งรายใหม่
    พิจารณาจากจำนวนเงินลงทุนทั้งในส่วนของวัตถุดิบ เครื่องจักร ถ้าหากใช้เงินลงทุนสูง
    และต้องการใช้นักออกแบบสินค้า
    และแรงงานฝีมือที่มีคุณภาพก็จะมีความยากในการเข้ามาดำเนินธุรกิจ

2.  จำนวนคู่แข่งของประเภทสินค้าเครื่องประดับทอง 24 K ในประเทศมีเพียงรายเดียว

 การจัดหาผลิตภัณฑ์หรือบริการ

-   ลักษณะการจัดให้ได้มาซึ่งผลิตภัณฑ์

บริษัทฯ ใช้การผลิตแบบปริมาณมาก (Mass Production) สำหรับงานในกลุ่ม Silver
ส่วนงานในกลุ่ม High & Medium ซึ่งเป็น “งานทอง” จะใช้การผลิตแบบจิวเวลรี่ชั้นสูง
ใช้ช่างฝีมือ และเครื่องจักรอันทันสมัยโดยบริษัทจะมีเทคโนโลยีการผลิตของบริษัทเอง
ซึ่งทำให้สินค้าเครื่องประดับอัญมณีออกมามีความสวยงาม ทนทาน และกรรมวิธีการผลิต
จะมีอัตราการสูญเสียต่ำ

การผลิตและการขายมีลักษณะเป็นฤดูกาล คือ ความต้องการของผู้ซื้อสุดท้าย (ผู้บริโภค)
จะมากในช่วงเทศกาลคริสต์มาสและปีใหม่ แต่ก็มิได้ส่งผลกระทบต่อการดำเนินธุรกิจของบริษัท
เพราะบริษัท สามารถควบคุม และวางแผนการผลิตได้เป็นอย่างดี ในปี 2551–2553 บริษัทฯ
และบริษัทย่อย มีปริมาณการขายแยกเป็น 4 ไตรมาส ดังนี้

  -------------- -- -------- -- ------ -- -------- -- ------ -- -------- -- -------
                    ปี 2553                ปี 2552                ปี 2551      

  ไตรมาส            ล้านบาท      %         ล้านบาท      %         ล้านบาท      %

  1                 1,017       25        789         22        1,011       25

  2                 826         20        808         22        1,062       26

  3                 1,020       25        913         25        949         24

  4                 1,193       30        1,154       31        1,008       25

  รวม 4 ไตรมาส      4,056       100       3,664       100       4,030       100
  -------------- -- -------- -- ------ -- -------- -- ------ -- -------- -- -------

  กำลังการผลิตและปริมาณการผลิตย้อนหลัง 3 ปี

[TABLE]

อัตราการใช้กำลังผลิต

บริษัทจะใช้อัตรากำลังการผลิตให้เป็นไปตามสัดส่วนของกลุ่มผลิตภัณฑ์ (Production Mix)
ตามที่ได้รับใบสั่งซื้อสินค้าในแต่ละฤดูกาล (Seasonality)

  อัตราเพิ่มของปริมาณการผลิตตามจำนวนหน่วย

เป็นไปตามความต้องการของใบสั่งซื้อสินค้าและกำลังการผลิตที่มีอยู่

  จำนวนกะที่ผลิตได้ จำนวนกะที่ผลิตจริง

บมจ. แพรนด้า จิวเวลรี่ จะใช้จำนวนกะเพียง 1 กะ เท่านั้น
เนื่องจากวัตถุดิบเป็นของมีค่าหากส่งมอบงานระหว่างกะจะยากในการควบคุม
หากงานมีปริมาณมากและเร่งด่วน บริษัทจะให้พนักงานทำงานล่วงเวลาเพื่อเพิ่มรายได้ให้กับพนักงาน

  วัตถุดิบ และผุ้จำหน่ายวัตถุดิบ (Supplier)

[TABLE]

[TABLE]

แหล่งที่มาของวัตถุดิบ

1.  โลหะ

    -   ทองคำ สั่งจากตัวแทนจำหน่ายจากประเทศฮ่องกง

    -   เนื้อเงิน สั่งจากตัวแทนจำหน่ายในประเทศ

    -   อัลลอย สั่งจากตัวแทนจำหน่ายจากประเทศเยอรมัน

  2. ส่วนประกอบ สั่งจากตัวแทนจำหน่ายจากประเทศอิตาลี และผู้ผลิตในประเทศ

3. อัญมณี สั่งจากตัวแทนจำหน่ายหรือพ่อค้าคนกลางในกรุงเทพฯ และมี
บางส่วนที่สั่งจากต่างประเทศ

4. อื่น ๆ สั่งจากตัวแทนจำหน่ายในประเทศ

เปรียบเทียบราคาทองคำ และราคาเนื้อเงิน ปี 2550 – 2553 ดังนี้

  ----------------------- -- ---------- --- ---------- --- -------- --- --------
  หน่วย : บาท/กรัม                                                        

                             2553           2552           2551         2550

  ราคาโลหะทองคำ              1,330.49       1,202.18       861.97       863.89

  ราคาโลหะเนื้อเงิน             20.50          17.68          12.49        15.26
  ----------------------- -- ---------- --- ---------- --- -------- --- --------

บริษัทจะกระจายการจัดซื้อวัตถุดิบต่างๆ ไปยังผู้จำหน่ายหลายรายและรักษาสัดส่วนการซื้อไม่ให้เกิน
30% ต่อราย และบริษัทมีความสัมพันธ์ที่ดีต่อกันในเชิงการค้า ดังนั้นบริษัทจะมีความเสี่ยงลดลง
หากมีการเปลี่ยนแปลง/สูญเสียผู้จำหน่ายรายนั้นๆ ไป

กิจกรรมการผลิตของแพรนด้าจัดเป็นประเภทใช้แรงงานเป็นจำนวนมาก (Labor Intensive)
เนื่องจากเป็นการผลิตที่ใช้ฝีมือแรงงาน (Handicrafts) เป็นหลัก ดังนั้นบริษัทฯ
จึงได้สร้างงานโดยการฝึกฝีมือแรงงานเพื่อใช้ในการผลิตเครื่องประดับอัญมณี

  ความเพียงพอของเครื่องจักรและบุคลากร

ในปัจจุบันบริษัทมีเครื่องจักรและบุคลากรเพียงพอกับการผลิตในปัจจุบัน
เทคโนโลยีสมัยใหม่นั้นช่วยสนับสนุนการผลิตให้มีประสิทธิภาพมากขึ้น
แต่ไม่สามารถมาทดแทนแรงงานฝีมือได้
เนื่องจากอุตสาหกรรมนี้เป็นกิจการที่ใช้แรงงานที่มีฝีมือเป็นหลัก

  ความเป็นไปได้ที่จะถูกทดแทนด้วยเทคโนโลยี

เทคโนโลยีใหม่ไม่สามารถทดแทนฝีมือที่ปราณีตของแรงงานคนได้
แต่อาจมาช่วยให้การออกแบบสวยงามขึ้น ละเอียดแม่นยำมากขึ้น และผลิตได้รวดเร็วขึ้น

  ความสามารถความจำเป็นและค่าใช้จ่ายในการปรับเครื่องจักรให้แข่งขันได้

บริษัทมีฝ่ายวิศวกรรมการผลิต เป็นผู้ติดตามความเคลื่อนไหวของเทคโนโลยีต่างๆ
ที่เกี่ยวเนื่องกับอุตสาหกรรมผลิตเครื่องประดับอัญมณี
โดยที่บริษัทจะมีการปรับเปลี่ยนเครื่องจักรและเทคโนโลยีการผลิต
เพื่อเพิ่มคุณภาพและลดต้นทุนของสินค้าอย่างต่อเนื่อง

 ผลกระทบต่อสิ่งแวดล้อม

บริษัท ไม่เคยมีประวัติการกระทำผิดต่อสิ่งแวดล้อม อุตสาหกรรมเครื่องประดับอัญมณี
จะไม่มีผลกระทบต่อสิ่งแวดล้อมเนื่องจากบริษัทจะนำวัสดุและเศษซากจากกระบวนการผลิตกลับมาเป็นวัตถุดิบเพื่อผลิตใหม่
อีกทั้งบริษัทได้รับคัดเลือกให้เป็นสถานที่ทำงาน สะอาด ปลอดภัย ไร้มลพิษ
โดยได้รับใบรับรองระดับทอง จากสำนักอนามัยกรุงเทพมหานคร ให้เป็นสถานที่ทำงานน่าอยู่
น่าทำงาน ซึ่งพิธีจัดขึ้นในวันจันทร์ที่ 17 มิถุนายน 2545 ณ ห้องประชุม ชั้น 2 ศูนย์เยาวชน
กรุงเทพมหานคร (ไทย-ญี่ปุ่น) ดินแดง

 งานที่ยังไม่ได้ส่งมอบ

ประกอบด้วยสินค้าสำเร็จรูปรอการจัดส่ง (Goods in transit) และสินค้าระหว่างการผลิต
(work-in-process)